wickkiey/tamil-wikipedia-chunked huggingface dataset:
# பஞ்சவன் (வானவர்கோன் ஆரம் பூண்டவன்)

வானவர் கோன் என இந்திரனைக் குறிப்பிடுவர். இவன் கழுத்திலிருந்த மாலையைப் **பஞ்சவன்** என்னும் பெயர்கொண்ட பாண்டியன் ஒருவன் பூண்டிருந்தான் என்று பாராட்டப்படுகிறான். இந்திரனை வென்று பெற்றான் எனச் சிலப்பதிகாரம் குறிப்பிடுகிறது. தெய்வமாகிய கண்ணகியை வள்ளைப்பாட்டுப் பாடி வாழ்த்தும் மகளிர் இவ்வாறு வாழ்த்துகின்றனர்.  
இந்திரன் எதற்காகப் இந்தப் பாண்டியனுக்குத் தன் ஆரத்தைக் கொடுத்தான் என்பதையும் சிலப்பதிகாரம் குறிப்பால் உணர்த்துகிறது. பாண்டியன் இந்திரனோடு போரிட்ட போது இந்திரன் தலையிலிருந்த மணிமுடிச் சங்கினை உடைத்தெறிந்தானாம். அதனால் சினம் கொண்ட இந்திரன் தன் கட்டுப்பாட்டில் இருந்த மழை மேகங்களைப் பாண்டியன் நாட்டில் பெய்யாமல் தடுத்துவிட்டானாம். பாண்டியன் மழை பெய்யாமல் தன் நாட்டின்மீது சென்றுகொண்டிருந்த மழைமேகங்களைக் கட்டி இழுத்து தன் நாட்டில் மட்டும் மழை பெய்யும்படிச் செய்தானாம். இதனைக் கண்ட இந்திரன் பாண்டியனுக்குத் தன் ஆரத்தைக் பொடுத்துச் சமாதானம் செய்துகொண்டான் போலும்.
# வள்ளைப்பாட்டு

மகளிர் நெல் முதலான தானியங்களைக் குற்றுவர். அப்போது அவர்களது வளையல்கள் குலுங்கும். ஒருவர் இரு கைகளும் மாறி மாறி வர உலக்கைமூச்சு போடும்போதும், இருவர் சேர்ந்து, இருவரது நான்கு கைகளாலும் உலக்கைமூச்சுப் போடும்போதும் வளையல் பண்ணிசை பிறக்கும். இதற்கு **வள்ளை** என்று பெயர். இப்படிக் குற்றும்போது பாடலும் பாடுவர். இதற்கு **வள்ளைப்பாட்டு** என்று பெயர்.
# வள்ளைப்பாட்டு

## கலித்தொகை வள்ளைப்பாட்டு

தினையைச் சந்தன மர உரலில் போட்டு யானைத் தந்த உலக்கையால் குற்றும் மகளிர் பாடிக்கொண்டே குற்றுகின்றனர். குற்றுவோர் தலைவியும் தோழியும். திருமணம் செய்துகொள்ளாமல் காலம் கடத்தும் தலைவன் இயல்பினைப் பழித்துத் தலைவி பாடுகிறாள். அந்த இயல்பில் பொருள் இருப்பதாகத் தோழி பாடுகிறாள். இருவரும் மாறி மாறிப் பாடுகின்றனர். ஓர் எடுத்துக்காட்டு  
தலைவி இயற்பழித்துப் பாடியது
:... தண்தாழ் அருவி அரமகளிர் ஆடுபவே
:பெண்டிர் நலம் வௌவித் தண் சாரல் தாது உண்ணும்
:வண்டின் துறப்பான் மலை
தோழி இயற்படப் பாடியது
:ஒடுங்கா எழில் வேழம் வீழ் பிடிக்கு உற்ற
:கடுஞ்சூல் வயாவிற்கு அமர்ந்து நெடுஞ்சினை
:தீங்கண் கரும்பின் கழை வாங்கும், 'உற்றாரின்
:நீங்கலம்' என்பான் மலை.
- குறிப்பு: இந்தப் பாடல்கள் வெண்பாக்கள்.
# வள்ளைப்பாட்டு

## சிலப்பதிகார வள்ளைப்பாட்டு

தெய்வமாகிய கண்ணகியை வள்ளைப்பாட்டுப் பாடி வாழ்த்தும் மகளிர் இவ்வாறு வாழ்த்துகின்றனர்.  
<poem>பாடல் சால் முத்தம் பவள உலக்கையால்
மாட மதுரை மகளிர் குறுவரே
வானவர்கோன் ஆரம் வயங்கிய தோள் பஞ்சவன்
மீனக் கொடி பாடும் பாடலே பாடல்
வேப்பந்தார் நெஞ்சு உணக்கும் பாடலே பாடல் </poem>
# நகர மண்டபம், சிங்கப்பூர்

சிங்கப்பூர் நகர மண்டபம், சிங்கப்பூரின் தேசிய இடமாக அறிவிக்கப்பட்ட கட்டிடங்களில் ஒன்று.. வரலாற்றுச் சிறப்புமிக்க படாங், சிங்கப்பூர் உச்சநீதிமன்றம் ஆகியவை அருகில் அமைந்துள்ளன.
# நகர மண்டபம், சிங்கப்பூர்

## வரலாறு

நகர மண்டபம் 1926 முதல் 1929 ஆம் ஆண்டுவரை கட்டப்பட்டு முதன்மை வளாகம் என்று அழைக்கப்பட்டு வந்தது. இரண்டாம் உலகப் போர் நடைபெற்ற காலத்தில், ஜப்பானியர்கள் தங்கள் செயல்பாடுகளை இவ்வளாகத்திலேயே செய்து கொண்டனர். 1943 ஆம் ஆண்டில், இந்திய தேசிய ராணுவத்தின் தலைவராய் இருந்த சுபாசு சந்திரபோசு, இந்தியா பிரித்தானியரிடமிருந்து விடுதலை அடைய வேண்டும் என்று பேரணி நடத்தினார். போரின் முடிவில், ஜப்பானிய இராணுவத் தளபதி, மவுண்ட்பேட்டன் பிரபுவிடம் சரணடைந்தார். பின்னர் இக்கட்டிடம் தற்போதைய பெயருக்கு மாற்றப்பட்டது. சிங்கப்பூருக்கு நகர அந்தஸ்து வழங்கப்பட்டது. தன்னாட்சிக் காலத்தின்போது, அதிபர் லீ குவான் யீ, இவரது எட்டு அமைச்சர்கள் ஆகியோர் இவ்வளாகத்திலேயே ஆட்சிப் பொறுப்பேற்றனர். சிங்கப்பூரின் அரசரான யுசூப் பின் இசாக் என்பாரும் இங்குதான் உறுதிமொழியேற்றார். அரசுப் பணிகளை மேற்கொள்வதற்காக, 1987 ஆம் ஆண்டில் இக்கட்டிடம் பெரிதும் மேம்படுத்தப்பட்டது 1988 ஆம் ஆண்டில், 12 நீதிமன்ற அறைகள் அருகிலுள்ள உச்சனீதிமன்றதுக்கு மாற்றப்பட்டன.
இங்கு சிங்கப்பூரின் அரையாண்டுக் கூட்டம், உலக வங்கிக்கான சந்திப்பு, பன்னாட்டு நிதியமைப்புக்கான கூட்டம் உட்பட முக்கியக் கூட்டங்கள் நிகழும்.  
2015 ஆம் ஆண்டிற்குள் அருகிலுள்ள உச்சநீதிமன்ற வளாகமும், நகர மண்டபமும் தேசிய கலை காட்சியகமாக மாற்றப்படும்.
# நகர மண்டபம், சிங்கப்பூர்

## மேலும் பார்க்கவும்

- சிங்கப்பூர் வான்வழி
- சிங்கப்பூர் தேசியப் பல்கலைக்கழகம்
- சிங்கப்பூர் விலங்குக் காட்சிச்சாலை
- சிங்கப்பூர் துரிதக் கடவு ரயில்
- சிங்கப்பூர் சாங்கி வானூர்தி நிலையம்
- நெய்தல் (சிங்கப்பூர்)
# நகர மண்டபம்

, பினாங்கு, மலேசியாவில் பினாங்கு தீவு மாநகராட்சி அலுவலகத்தைக் கொண்டுள்ளது]]  
**நகர மண்டபம்** ஒரு நகரம், நகரம் அல்லது பிற நகராட்சியின் தலைமை நிர்வாகக் கட்டிடம். இது பொதுவாக நகரம் அல்லது நகர சபை, அதனுடன் தொடர்புடைய துறைகள் மற்றும் அவற்றின் பணியாளர்களைக் கொண்டுள்ளது]]. இது பொதுவாக ஒரு நகரம், நகரம், பெருநகரம், மாவட்டம் அல்லது ஷையரின் மேயர் மற்றும் நகராட்சியின் நிர்வாகப் பிரிவின் அடிப்படையாகவும் செயல்படுகிறது (ஒருவர் கவுன்சிலில் இருந்து வேறுபட்டிருந்தால்).
# பிசியில் தேசிய மொழிக்கான விவாதம்

பிசித் தீவின் ஆட்சிமொழிகளாக ஆங்கிலம், பிசிய மொழி, பிசி இந்தி ஆகிய மொழிகள் உள்ளன. 1997 ஆம் ஆண்டு சட்டத்திற்குப் பின் இம்மூன்று மொழிகளுக்கும் சம உரிமை வழங்கப்பட்டாலும், முன்னர் ஆங்கிலம் மட்டுமே ஆட்சி மொழியாக இருந்தது.
# பிசியில் தேசிய மொழிக்கான விவாதம்

## கட்டாயப் பாடம்

பிசித் தீவின் பள்ளிகளில் விசிய மொழியையும், வாய்ப்பிருந்தால் இந்தியையும் கற்பிக்க வேண்டும் என விவாதங்கள் எழுந்திருக்கின்றன. 2005, மே, சூன் மாதங்களில் பிசித் தீவுத் தலைவர்கள் பலர் விசிய மொழியின் நிலை உயர்த்தப்படவேண்டும் என்று கோரிக்கை விடுத்தனர். கல்வியமைச்சராயிருந்த ரோ தெய்முமு கெபா என்பவர் விசிய மொழியை பள்ளிகளில் கட்டாயப் பாடமாக்க வேண்டும் என்றும் கூறினார். விசிய மொழியை தேசிய மொழியாக அங்கிகரிப்பது தேசத்தின் ஒற்றுமையைக் காக்கும் என்று தேசத்தின்
அடையாளமாகத் திகழும் என்றும் கோரியிருந்தனர்.  
பிசி உழைப்பாளர் கட்சியின் தலைவர் மகேந்திர சவுத்திரியும், விசிய மொழிக்கு தேசிய மொழி என்னும் அங்கிகாரம் வழங்கப்பட வேண்டும் என்றும் கட்டாயப் பாடமாக்கப்பட வேண்டும் என்றும் இதே நிலை இந்திக்கும் தரப்பட வேண்டும் என்றும் கூறியிருந்தார்.
முன்னாள் கல்வி அமைச்சர் டவுபா வகடலே என்பார், இந்தி அனைத்துப் பள்ளிகளிலும் கற்பிக்கப்படுவதை ஆதரிப்பதாகவும், அதே நேரத்தில் விசிய மொழிக்கு முன்னுரிமை அளிக்கப்பட வேண்டும் என்றும் கூறியிருந்தார். இவர் கூறியது, ”இந்தியர்கள் தங்கள் மொழியை இழந்தாலும், மீட்க முடியும், அவர்களுக்கென ஒரு கண்டமே உள்ளது. ஆனால், விசிய மொழியை உலகில் வெறும் மூன்றரை இலட்சம் பேர் மட்டுமே பேசுகின்றனர். எங்கள் மொழியை இழந்தால் மீட்க முடியாது. அதனால்தான் விசிய மொழிக்கும் முக்கியத்துவம் வேண்டுகிறோம்.”  
மாவட்டக் குழு ஒன்று பள்ளிகளில் நடத்திய ஆய்வில் இரண்டாம் வகுப்ப படித்த மாணவர்கள் பலருக்கு தங்கள் தாய்மொழியைப் பேசத் தெரியவில்லை என்று கண்டறியப்பட்டுள்ளது. இதற்கு தீர்வு காணப்பட வேண்டும் எனத் தெரிவிக்கப்பட்டுள்ளது.  
துணைப் பிரதமர் யோனி மதிராயிவிவி, “தன்னை ஆங்கிலம் படிக்க வைப்பதில் தன் பெற்றோர் முக்கியத்துவம் காட்டியதாகவும், அதனால் விசிய மொழியைக் கற்க முடியவில்லை” என்றார். மேலும், குழந்தைகள் தங்கள் தாய்மொழியைத் தானே கற்றிடுவர் என்ற எண்ணம் தவறானது என்று தெரிவித்திருந்தார்,
# பிசியில் தேசிய மொழிக்கான விவாதம்

## விசிய மொழிக்கு முன்னுரிமை

ஆரிய பிரதிந்தி சபையின் தலைவர் கமலேசு ஆரியா, ”மொழியின் வழியாகவே மக்கள் பழக்கவழக்கங்களை அறிந்துகொள்ள முடியும். எனவே, விசிய மொழி, இந்துசுத்தானி ஆகிய இருமொழிகளும் பள்ளிகளில் கற்பிக்கப்பட வேண்டும்.” என்றார். இவரது அமைப்பு இந்திய சிறுவர்களுக்கு விசிய மொழியை இலவசமாகக் கற்பித்தது. விசிய மொழி புவியளவிலும், எண்ணிக்கையளவிலும், குறைந்த அளவில் பேசப்படுவதால் இதற்கு முன்னுரிமை அளிக்கப்பட வேண்டும் எனத் தெரிவித்திருந்தார்.  
சபாநாயகர் கப்பர் அகமது, “விசிய மொழியைத் தேசிய மொழியாக்குவதன்மூலம், தேசிய ஒருமைப்பாடு கிடைக்கும். நமக்கெல்லாம் பொது மொழியாக ஒரு மொழி கற்பிக்கப்பட வேண்டும்” என்றார். தன்னால் விசிய மொழியைப் பேச இயலாததை குறை எனக் கூறி வருந்தினார்.
# பிசியில் தேசிய மொழிக்கான விவாதம்

## மேலும் பார்க்கவும்

- பிசித் தீவின் மொழிகள்
# தண்டபாணி சுவாமிகள்

**தண்டபாணி சுவாமிகள்** (நவம்பர் 28, 1839 - சூலை 5, 1898) தமிழ்நாட்டில் வாழ்ந்த புலவர் ஆவார். தமிழுக்கும், தமிழிசைக்கும் இலக்கணம் தந்தவர். இவர் **வண்ணச்சரபம் தண்டபாணி சுவாமிகள், திருப்புகழ்ச் சுவாமிகள், முருகதாச சுவாமிகள்** என்றும் அழைக்கப்பட்டவர். இவரது இலக்கண நூல்கள் முன்னோரின் கருத்துக்களோடு முரண்பட்டவை அல்ல. எனினும் பிற இலக்கண ஆசிரியர்களைப் போல முன்னோர் இலக்கண நூற்பாக்களை இவர் எடுத்தாளவில்லை. தமிழ் மொழியின் வளர்ச்சி நிலையைக் கருத்தில் கொண்டு இலக்கணம் பாடியுள்ளார். 19 ஆம் நூற்றாண்டில் ஆங்கிலேயர் ஏகாதிபத்தியத்தை எதிர்த்து ’ஆங்கிலியர் அந்தாதி’ பாடியவர்.
# தண்டபாணி சுவாமிகள்

## இளமை

தமிழ்நாட்டில், தென்காசி மாவட்டம்<nowiki/>நெற்கட்டும் செவ்வல் சிற்றரசிடம் படைத்தலைவராகப் பணியாற்றிய செந்தில்நாயகம் பிள்ளை - பேச்சிமுத்து ஆகியோருக்கு 1839 இல் பிறந்தார். இவரது இயற்பெயர் சங்கரலிங்கம். தந்தையின் நண்பரான சீதாராம நாயுடு என்பவரால் இவருக்கு முருகன் மீது பக்தி உருவாயிற்று. ஆரம்பக் கல்வியை முடித்த இவர், இளம் வயதிலேயே தமிழில் மிகுந்த புலமை பெற்றார். எட்டு வயதிலேயே கவிதை எழுதும் ஆற்றல் பெற்றார். அந்த வயதில், "பூமி காத்தாள்" என்ற அம்மனுக்கு அப்பெயர் எப்படி அமைந்தது என்ற காரணத்தைக் கூறி, பாடுதற்கு அரிய வெண்பாவில் அதைப் பாடினார். கவிதை பொழியும் இவருடைய ஆற்றலைக் கண்டு வியந்த சீதாராம நாயுடு இவருக்கு "ஓயா மாரி" என்ற சிறப்புப் பெயரைச் சூட்டி மகிழ்ந்தார். தனது பதின்மூன்று வயதில் ’வண்ணம்’ என்ற சந்தப்பா பாடுவதில் வல்லமை பெற்றிருந்ததால் வண்ணச்சரபம் என்றும், முருகன் புகழ் பாடியதால் இவர் "முருகதாசர்" என்றும் அழைக்கப்பட்டார். இவர் முருகனின் திருப்புகழை விரும்பிப் பாடிக்கொண்டே இருந்ததால் "திருப்புகழ்ச் சுவாமிகள்" என்றும் சிறப்பிக்கப்பட்டார். அரையில் கௌபீனமும், கையில் தண்டமும் கொண்டிருந்ததால் தண்டபாணி சுவாமிகள் என்றும் அழைக்கப்பட்டார்.  
அவிநாசி முதல் வேளூர் வரையிலான 218 ஊர்களுக்கும், கேரளம் மற்றும் இலங்கைக்கும் இவர் சென்றுள்ளார்.
# தண்டபாணி சுவாமிகள்

## இயற்றிய நூல்கள்

தண்டபாணி சுவாமிகள் ‘சர்வதாரணி’ எனும் எழுத்தாணி மூலம் பனையோலையில் படைத்த பாடல்கள் பலவாகும். இவர் பாடிய **தமிழிசைப் பாடல்கள்** ஒரு லட்சத்துக்கு மேற்பட்டவை. அவற்றில் பாதி பாடல்களுக்கு மேல் இவராலேயே கிழித்தெறியப்பட்டன. எஞ்சியுள்ளவை 50 ஆயிரம் பாடல்கள்.  
- *குருபர தத்துவம்* என்ற பெயரில் தன் வரலாற்று நூலை எழுதினார். இது 1,240 விருத்தப்பாக்களால் ஆனது.
- *புலவர் புராணம்* என்ற பெயரில் 72 புலவர்களின் வாழ்க்கை வரலாற்றை எழுதினார். இது மூவாயிரம் பாடல்களைக் கொண்டதாகும்.
- *அருணகிரிநாதசுவாமிகள் புராணம்* என்ற பெயரில் அருணகிரிநாதர் வரலாற்றை எழுதினார்.
- வைணவப் பெரியார்களான பெரியாழ்வார், குலசேகராழ்வார், ஆண்டாள் முதலியவர்களை உயர்வாகப் பாடியுள்ளார். பழந்தமிழ்ப் புலவர்கள் மற்றும் ஒளவையாரையும், திருவள்ளுவரையும் பலவாறு போற்றியுள்ளார்.  
தமிழைத் துதிக்கும் பின்வரும் நூல்களை இயற்றினார்:
- *முத்தமிழ்ப் பாமாலை*
- *தமிழ்த் துதிப் பதிகம்*
- *தமிழலங்காரம்*  
=
# 2012 வட இந்திய பெருங்கடல் சூறாவளி பருவம்

**2012 வட இந்தியப் பெருங்கடல் சூறாவளி பருவம்** என்பது வெப்ப மண்டல சுழற்சியால் சூறாவளி உருவாகும் நிகழ்வு ஆகும். இந்த மிக வெப்ப மண்டல சூறாவளிகள் வடக்கு இந்தியப் பெருங்கடலில் உருவாகும். வட இந்திய பெருங்கடல் சூறாவளி பருவம் வழக்கமாக ஒவ்வொரு ஆண்டும் ஏப்ரல் மற்றும் டிசம்பர் இடையே உருவாகும் நிகழ்வு ஆகும், ஆனால் சூறாவளிகள் மே மற்றும் நவம்பர் இடையே உச்சநிலை அடைகின்றது.
# 2012 வட இந்திய பெருங்கடல் சூறாவளி பருவம்

## 2012இல் உருவாகிய புயல்கள்

- ஆழ்ந்த தாழமுக்கம் BOB 01
- முர்ச்சான் புயல்
- நீலம் புயல்
- ஆழ்ந்த தாழமுக்கம் BOB 03
- ஆழ்ந்த தாழமுக்கம் ARB 02
# 2012 வட இந்திய பெருங்கடல் சூறாவளி பருவம்

## புயல் பெயர்கள்

- முர்ஜன்
- நீலம்
- ஹெலன்
- மகாசென்
- லேகார்
- ப்ஹைளின்
# விகடன் டாக்கீஸ்

**விகடன் டாக்கீஸ்** என்பது விகடன் குழுமத்தின் திரைப்பட தயாரிப்பு நிறுவனம் நிறுவனமாகும். இந்த நிறுவனம் 2009 ஆம் ஆண்டு சிவா மனசுல சக்தி மற்றும் 'வால்மீகி' போன்ற திரைப்படங்களை தயாரித்துள்ளது.
# விகடன் டாக்கீஸ்

## மேலும் பார்க்க

- சிவா மனசுல சக்தி (2009)
- வால்மீகி (2009)  
- விகடன் ஒளித்திரை
# தமிழிசை வளர்ச்சி

தமிழானது இயல், இசை, கூத்து என முத்தமிழாகப் போற்றப்பட்டு வந்தது.
- தொல்காப்பியம், நரம்பின் மறை
- சங்ககால இசை
- பதிற்றுப்பத்து வண்ணம் தூக்கு குறிப்புகள்
- பரிபாடல் இசைக்குறிப்பு
- சிலப்பதிகாரம் வள்ளைப்பாட்டு, ஊசல்வரி, கந்துகவரி, கானல்வரி, வேட்டுவ வரி, ஆய்ச்சியர் குரவை
- தேவாரம், திருவாசகம், திவ்வியப் பிரபந்தம்
- சோழர் கல்வெட்டுகள்
- இசைத்தூண்கள்
- அருணகிரிநாதர்
- வண்ணத்தியல்பு
# மலையமான் (கதைமாந்தர்)

**மலையமான்** கல்கி எழுதிய பொன்னியின் செல்வன் புதினத்தில் வருகின்ற சோழ சிற்றரசர் ஆவார். வரலாற்றில் இடம்பெற்ற மலையமான் வம்சத்தில் ஒருவரை சற்று புனைவுடன் இணைத்து கதாப்பாத்திரமாக வடிவமைத்துள்ளார் கல்கி.
# மலையமான் (கதைமாந்தர்)

## பொன்னியின் செல்வனில்

திருக்கோவிலூர் எனும் ஊரைத் தலைநகராகக் கொண்ட மலைநாட்டினை ஆளும் சிற்றரசராக மலையமான் சித்தரிக்கப்படுகிறார். சுந்தர சோழரை மணந்து சோழப்பேரரசியாக இருக்கும் வானமா தேவியின் தந்தையாகவும், ஆதித்த கரிகாலன், குந்தவை, அருள்மொழி வர்மன், ஆகியோரது தாத்தாவாகவும் மலையமான் வருகிறார். ஆதித்த கரிகாலனோடு காஞ்சியில் தங்கியிருக்கும் மலையமான். பார்த்திபேந்திரன், ஆதித்த கரிகாலனோடு அவ்வப்போது உரையாடுகிறார். சுந்தர சோழர், வானமாதேவி திருமணத்தையும், ஆதித்த கரிகாலன் திருக்கோவிலூர் அரண்மனையில் பிறந்தையும், அவனுக்கு கரிகால் வளவன் என்றும், இராஜாதித்தியர் என்று பெயர் வைக்க பெரும் சண்டை நடந்ததையும் ஆதி்த்த கரிகாலனிடம் விவரிக்கிறார் மலையமான். இராஜாத்தித்தரின் போர்களை பற்றி மலையமான் வியந்து கூறிக் கொண்டிருக்கும் போது ஆதித்த கரிகாலன் ஒரு காட்சியைச் சுட்டிக் காட்டுகிறான்.  
இராஜாளி ஒன்று தன் கால் நகங்களில் ஒரு புறாவைக் கொத்தித் தூக்கிக் கொண்டிருப்பது போலவும், இன்னொரு புறா அந்த இராஜாளியுடன் பாயப் போவது போலவும் தத்ரூபமாக அமைக்கப்பட்ட சிற்பத்தினை இருவரும் காண்கிறார்கள். ஆதித்த கரிகாலன் அந்த சிற்பத்தினைச் செய்த சிற்பி வன்மம் நிறைந்தவனாக இருக்ககூடும் என்று விவரிக்கிறான். அவனுக்கு வீரபாண்டியனைக் கொல்லும் போது தடுக்க முயன்ற நந்தினியின் ஞாபகம் வருகிறது. அவ்வாறான சந்தர்ப்பத்தில் தான் இருந்தாலும் எதிரியைக் கொல்வேன் என்று மலையமான் கூறுகிறார். தன்னுடைய மகள் வானமாதேவி அவ்வாறு எதிரியிடம் கெஞ்ச மாட்டாள் என்றும் உறுதியாக தெரிவிக்கிறார். கடம்பூரை ஆண்டுகொண்டிருக்கும் சம்பபுவரையர் வம்சத்திற்கும் மலையமான் வம்சத்திற்குமான நெடும் பகையைக் கல்கி விவரித்துள்ளார்.  
ஆதித்த கரிகாலன் சம்புவரையர் மாளிகைக்குச் செல்ல நினைக்கும் போது, மலையமான் முதலில் தடுக்கின்றார். பின்பு ஆதித்த கரிகாலனை நண்பர்களின் துணையோடு அனுப்பி விடுகிறார். சோழப் பேரரசனாக ஆதித்த கரிகாலன் திகழச் சம்புவரையர் மகள் மணிமேகலையைத் திருமணம் செய்து கொள்ள வேண்டியது அவசியம் என்று நம்புகிறார். பெரும் படைதிரட்டி கடம்பூர் மாளிகைக்கு அருகிலேயே இருக்கிறார். ஆதித்த கரிகாலன் கொல்லப்பட்ட அன்றிரவு அவனைக் கட்டியணைத்து அழுகிறார். தன்னுடைய படைகளை விட்டு மாளிகையைத் தரைமட்டம் ஆக்கும்படி கட்டளையிடுகிறார். ஆனால் அதற்கு முன்பே மாளிகையில் தீ பரவிவந்ததால், ஆதித்த கரிகாலன் உடலைத் தஞ்சைக்கு ஊர்வலமாக எடுத்துச் செல்கிறார்.
# நரசிங்கநத்தம்

**நரசிங்கநத்தம்,** இந்தியாவில் தமிழ்நாட்டில் மயிலாடுதுறை மாவட்டம், தரங்கம்பாடி வட்டத்தில் உள்ள ஒரு கிராமம். இந்த ஊர், செம்பனார் கோயில் வருவாய்த் தொகுதியைச் சேர்ந்தது.
# நரசிங்கநத்தம்

## கல்வி

இச்சிற்றூரில் ஒரு ஊராட்சி ஒன்றிய அரசு நடுநிலைப் பள்ளி உள்ளது.  
நரசிங்கநத்தத்திற்கு அருகிலுள்ள ஊர்களில் அமைந்துள்ள பள்ளிகள்:  
இவ்வூரின் அருகே அமைந்துள்ள திருவிளையாட்டம், திருக்களாச்சேரி மற்றும் செம்பனார் கோவில் போன்ற ஊர்களில் உயர்நிலை மற்றும் மேல்நிலைப்பள்ளிகள் அமைந்துள்ளன.  
நரசிங்கநத்தத்திற்கு அருகிலுள்ள ஊர்களில் அமைந்துள்ள கல்லூரிகள்:  
1. ஏவிசி கலை மற்றும் அறிவியல் கல்லூரி, மன்னம்பந்தல்
1. தருமபுரம் ஆதீனம் கலை மற்றும் அறிவியல் கல்லூரி, தருமபுரம்
1. ஞானாம்பிகை கலைக் கல்லூரி, தருமபுரம்
1. TBML கல்லூரி, பொறையாறு
1. ஏவிசி பொறியியல் கல்லூரி, மன்னம்பந்தல்
1. அஞ்சலை அம்மாள் மகாலிங்கம் பொறியியல் கல்லூரி, திருவாரூர்
1. ஜி எஸ் பிள்ளை பொறியியல் கல்லூரி, நாகப்பட்டினம்
1. ஏவிசி பல்தொழில்நுட்பக் கல்லூரி, மன்னம்பந்தல்
# நரசிங்கநத்தம்

## கோவில்கள்:

இங்கு அருள்மிகு சுயம்புநாதசுவாமி திருக்கோயில் 4 செண்ட் நிலப்பரப்பளவில் அமைந்துள்ளது (செம்பொனார்கோயிலுக்கு தெற்கே 7 கி.மீ.).
# நரசிங்கநத்தம்

## மற்றவை:

மகாத்மா காந்தி தேசிய ஊரக வேலைவாய்ப்பு உறுதித் திட்டத்தின் கீழ் நரசிங்கநத்தத்திற்கு செலவிடப்பட்ட தொகை பற்றிய விவரத்திற்கு இங்கே செல்க.
# பழுவூர்

பழுவேட்டரையர்கள் எனும் சிற்றரசர்களின் தலைநகராகச் சோழர்கள் காலத்தில் இருந்த நகரம் **பழுவூர்** ஆகும். பழுவூர் மண்டலம் தற்காலத்தில் அரியலூர் மாவட்டம், அரியலூர் வட்டத்தில் உள்ள மேலப்பழூர், கீழையூர், கீழப்பழூர் என மூன்று சிற்றூர்களாக பிரிந்துள்ளது. திருச்சி-ஜெயங்கொண்டம் சாலையில் திருச்சியிலிருந்து ஐம்பத்து நான்கு கிலோமீட்டர் தொலைவில் பழுவூர் மண்டலம் அமைந்துள்ளது.
# பழுவூர்

## சோழர் கால கல்வெட்டுகள்

இங்கு அமைந்துள்ள அருள்மிகு அருந்தவநாயகி உடனுறை ஆலந்துறையார் கோவிலில் இருபத்து மூன்று சோழர் கால கல்வெட்டுகள் படியெடுக்கப்பட்டுள்ளன. அதில் இரண்டுநாழி அரிசிக்கு இரண்டுமா நிலம் தரப்பட்டதாகவும், திருமஞ்சனத்திற்கு 50 காசு தானம் நிலக்கிரயம், விளக்குதானம், நித்திய படித்தானம், செப்புப் பத்திர தானம், விளக்குக்காக இரண்டு கழஞ்சு தானம் முதலியவை அளிக்கப்பட்டதாக குறிப்புள்ளது.
# பழுவூர்

## பொன்னியின் செல்வனில்

கல்கி எழுதிய பொன்னியின் செல்வன் புதினத்திலும் பழுவேட்டரையர்களின் தலைநகரமாக பழுவூர் இடம்பெறுகிறது. சின்ன பழுவேட்டரையர், பெரிய பழுவேட்டரையர் எனும் இரு கதாப்பாத்திரங்கள் இந்த சிற்றரசை ஆள்வதாக குறிப்பிடப்பட்டுள்ளது.
# பழுவூர்

## பழுவூர்க் கோயில்கள்

கீழப்பழுவூரில் வடமூலேசுவரர் கோயில், மேலப்பழுவூரில் மீனாட்சிசுந்தரேஸ்வரர் கோயில், கீழையூரில் இரட்டைக்கோயில் என்ற நிலையில் மூன்று கோயில்கள் உள்ளன.
# பூதத்தீவு

கல்கி எழுதிய பொன்னியின் செல்வன் புதினத்தில் ஈழத்திற்கு அருகே உள்ள தீவாக பூதத்தீவு குறிப்பிடப்படுகிறது. மந்தாகினி் தேவி இந்த பூதத்தீவில் தந்தையுடன் வளர்பவளாக குறிப்பிடப்படுகிறது. அவள் மயக்கமுற்று கடலில் மிதக்கும் தருணத்தில் கருத்திருமனால் காப்பாற்றப்பட்டுப் படகில் வரும்போது, வீரபாண்டியனும் கடலில் மிதக்கிறான் இருவருடனும் கருத்திருமன் பூதத்தீவில் தங்குகிறான்.  
அருள்மொழிவர்மனைக் காண வந்தியத்தேவன் பூங்குழலியின் படகில் வரும்போதும், இளவரசர் அருள்மொழிவர்மன் உள்ள இடத்தினை அறிந்து கொள்ள பூதத்தீவுக்குள் சென்று விசாரித்து வருகிறாள். அங்கு மந்தாகினி வசிப்பதை வந்தியத்தேவனிடம் மறைத்து விடுகிறாள்.
# புனிதர் அனைவர் பெருவிழா

**புனிதர் அனைவர் பெருவிழா** (All Saints' Day அல்லது Solemnity of All Saints) என்பது கத்தோலிக்க திருச்சபை முதலிய பல மேற்கு கிறித்தவ திருச்சபைகளில் நவம்பர் 1 அன்றும் கிழக்கு திருச்சபைகளில் தூய ஆவி பெருவிழாவுக்கு அடுத்து வரும் ஞாயிறு அன்றும் கொண்டாடப்படும் ஒரு விழாவாகும். பல்வேறு நூற்றாண்டுகளில் பல்வேறு விதங்களில் கொண்டாடப்பட்டு வந்த இத்திருநாள் எட்டாம் நூற்றாண்டில் திருத்தந்தை மூன்றாம் கிரேகோரியின் காலத்தில் நவம்பர் முதல் தேதியன்று கொண்டாடப்பட்டது. திருச்சபையால் புனிதர் பட்டம் அளிக்கப்பட்ட புனிதர்கள் பலர் இருக்கும் போதிலும் இவ்வகை அங்கீகாரம் பெறாமல், ஆனால் புனித வாழ்வு வாழ்ந்த பலரை நினைவு கூறும் வண்ணம் இவ்விழா கொண்டாடப்படுகிறது.
# சங்ககால இசையமைப்பாளர்கள்

பரிபாடல் இசை எட்டுத்தொகை நூல்களில் ஒன்று. இந்த நூல் 70 பாடல்களை கொண்டிருந்தது என இறையனார் களவியல் உரை குறிப்பிடுகிறது. தற்போது 22 பாடல்கள் மட்டுமே கிடைத்துப் பதிப்பிக்கப்பட்டுள்ளன. பிற நூல் உரைகளில் கிடைக்கும் பாடல்களில் பாடல்களில் பரிபாடல் எனக் கொள்ளத்தக்கவை என அறிஞர்கள் கருதும் 12 பாடல்கள் பரிபாடல் திரட்டு என்னும் தலைப்பில் இறுதியில் சேர்க்கப்பட்டுள்ளன.  
இந்தப் பரிபாடல்களை அக்காலத்தில் இசையமைத்துப் பாடியுள்ளனர். பாடியவர்களும், பாடல்களும்
:கண்ணகனார் 21
:கண்ணன் நாகனார் 5,
:கேசவனார் 14 தன் பாடலுக்குத் தானே இசையமைத்துப் பாடியவர்
:நந்நாகனார் 12,
:நல்லச்சுதனார் 16, 17, 18, 20,
:நன்னாகனார் 2,
:நாகனார் 11,
:பித்தாமத்தர் 7,
:பெட்டன் நாகனார் 3, 4
:மருத்துவன் நல்லச்சுதனார் 6, 8, 9, 10, 15, 19,
# சங்ககால இசையமைப்பாளர்கள்

## சங்ககாலப் பண்கள்

பரி போல் கால்களால் பரிந்து நடைபோடும் பண்ணிசைப் பாடல்களைக் கொண்ட நூல் 'பரிபாடல்'.  
இந்தப் பாடல்கள் எந்தப் பண்ணில் பாடப்பட்டன என்னும் குறிப்புகளும் ஒவ்வொரு பாடலுக்கும் தரப்பட்டுள்ளன.
:பண்ணுப் பாலையாழ் 11 பாடல்கள் (2 முதல் 12)
:பண் நோதிரம் 5 பாடல்கள் (13 முதல் 17)
:பண் காந்தாரம் 4 பாடல்கள் (18 முதல் 21)
# சங்ககால இசையமைப்பாளர்கள்

## மேற்கோள்

- சுப்பிரமணியன், முனைவர்.ச.வே., சங்க இலக்கியம் மூலம் முழுவதும், 2007, குறிப்புரை
# இறையனார் களவியல் உரை

இறையனார் களவியல் என்னும் நூல் தமிழரின் காதல் வாழ்க்கையைப் பற்றிக் கூறும் இலக்கண நூல். இந்த நூலின் ஆசிரியர் நீலகண்டனார் ஆவார். இதனை **இறையனார் அகப்பொருள்** என்றும் குறிப்பிடுகிறோம். தொல்காப்பியத்துக்குப் பிந்தியது. இதற்கு நக்கீரர் என்பவர் உரை எழுதியுள்ளார். இதனை **இறையனார் களவியல் உரை** என்கிறோம். இவரது காலம் பொ.ஊ. 7-ஆம் நூற்றாண்டு. இவரது உரையில் காதல் வாழ்க்கை பற்றி விரிவான விளக்கங்கள் தரப்பட்டுள்ளன. முச்சங்க வரலாறு பற்றிய தொகுப்புக் குறிப்பினை முதன்முதலில் தந்த உரையாசிரியர் இவர். உரைநடை வளர்ச்சியில் சிலப்பதிகாரத்தில் வரும் உரைப்பாட்டு மடை என்னும் பகுதிக்குப் பின்னர்த் தமிழில் காணப்படும் உரைநடை இந்த உரைநூல்.
;உரைநடைப் பாங்கு
‘தானே அவளே’ என்று சொல்லப்பட்டது என்னும் இவ்வுரையும்
பொருந்தாது. என்னோ காரணம் எனின், கந்தருவ வழக்கத்தோடு ஒக்கும்
எனவே, தமியராய்ப் புணர்தல் முடிந்தது; இன்னும் ஒருகால் அப்பொருளையே
சாலப் புனருத்தமாம் என்பது.  
மற்று என்னோ உரையெனின், தானே அவளே என்பது,
ஆண்பால்களுள் இவனோடு ஒத்தாரும் இல்லை, மிக்காரும் இல்லை,
குறைபட்டார் அல்லது; எக்காலத்தும் எவ்விடத்தும் ஞானத்தானும்
குணத்தானும் உருவினானும் திருவினானும் பொருவிலன்தானே என்பது;
இவளும் அன்னள் எனவே, இருவரும் பொருவிறந்தார் என்பதனைப் பயக்கும்.  
நின்ற ஏகாரம், ஐந்து ஏகாரத்துள்ளும் என்ன ஏகாரமோ எனின்,
ஆண்குழுவின் இவனையே பிரித்து வாங்கினமையானும், பெண்குழுவின்
இவளையே பிரித்து வாங்கினமையானும் பிரிநிலை ஏகாரம் எனப்பட்டது;
பலவற்றுள் ஒன்று பிரிப்பது பிரிநிலை ஏகாரம் எனப்படும் ஆகலான் என்பது.
# உரைப்பாட்டு மடை

**உரைப்பாட்டு மடை** என்பது சிலப்பதிகாரத்தில் வரும் தமிழ்நடை. இஃது உரைநடைப் பாங்கில் அமைந்திருக்கும் பாட்டு. தொல்காப்பியம் மொழிநடையை 6 வகையாகப் பகுத்துக் காட்டுகிறது. அவற்றுள் ஒன்று உரைநடை.  
இக்காலத்தில் உரைப்பாட்டு மடையை வசனக் கவிதை என்கிறோம்.  
வாய்க்காலில் பாயும் நீரை வயலுக்குத் திருப்பிவிடுவது **மடை**. 'உரை' என்பது என்பது பேசும் மொழியின் ஓட்டம். இதனைப் பாட்டு செய்யுள் வயலில் பாய்ச்சுவது உரைப்பாட்டு மடை. சிலப்பதிகாரத்தில் இருக்கும் உரைப்பாட்டு மடைப் பாங்கின் ஒருபகுதியை இங்குக் காணலாம்.  
<poem>‘குருவி ஓப்பியும் கிளி கடிந்தும்
குன்றத்துச் சென்று வைகி,
அருவி ஆடியும் சுனை குடைந்தும்
அலவுற்று வருவேம் முன்,
மலை வேங்கை நறு நிழலின்,
வள்ளி போல்வீர்! மனம் நடுங்க,
முலை இழந்து வந்து நின்றீர்;
யாவிரோ?’ என- வஞ்சிக் காண்டம் குன்றக் குரவை</poem>
# கே. சி. எஸ். அருணாசலம்

**கே. சி. எஸ். அருணாசலம்,** ஒரு தமிழ்க் கவிஞரும், எழுத்தாளரும், இதழாசிரியரும், திரைப்படப் பாடலாசிரியருமாவார். பல துறைகளில் ஈடுபட்டிருந்தாலும் கவிதைக்கு முக்கியத்துவம் அளித்தவர். இவரது முதல் சிறுகதைத் தொகுப்பு *பூர்வீக வாள்*. இவரது கவிதைகளில் குறிப்பிடத்தக்கவை, *கவிதை என் கைவாள்*, *பாட்டு வராத குயில்* ஆகும். அருணாசலம் ஒரு மரபுக் கவிஞர். புதுக் கவிதைக்கு எதிரானவர் என்றாலும் புதுக்கவிதை படைப்பவர்களோடு நட்புடன் பழகியவர். *பாதை தெரியுது பார்* திரைப்படத்திற்காக இவர் எழுதிய *சின்னச் சின்ன மூக்குத்தியாம்* பாடல் நல்ல வரவேற்பைப் பெற்றிருந்தது. 20 ஆண்டுகள் *தாமரை* இதழில் பணியாற்றினார். தனது இறுதி நாட்களில் பொள்ளாச்சி மகாலிங்கத்தின் தந்தை, நாச்சிமுத்துக் கவுண்டரின் வாழ்க்கை வரலாற்றை எழுதத் தொடங்கினார். ஆனால் தொடங்கிய பணியை முடிக்கும் முன் காலமானார்.
# கொன்னையூர்

## அமைவிடம்

**கொன்னையூர்** என்னும் கிராமம் புதுக்கோட்டை மாவட்டம், பொன்னமராவதியில் இருந்து புதுக்கோட்டை செல்லும் வழியில் 5 கி.மீ தொலைவில் உள்ளது.
# கொன்னையூர்

## முத்துமாரியம்மன் கோயில்

கொன்னையூர் முத்துமாரியம்மன் கோயில் இந்த பகுதியில் மிகவும் புகழ் பெற்ற கோயிலாகும். பொன்னமராவதியில் இருந்து புதுக்கோட்டை நோக்கி செல்லும் சாலையின் வலது பக்கத்தில் இக்கோயில் அமைந்துள்ளது. சாலையின் இடது பக்கம் கொன்னைக்கண்மாய் அமைந்துள்ளது.
# கொன்னையூர்

## மஞ்சுவிரட்டு

ஒவ்வொரு வருடமும் தை மாதம் மாட்டுப்பொங்கல் அன்று கொன்னையூர் சாலை வீதியில் மஞ்சு விரட்டு நடத்தப்படுகிறது.
# கொன்னையூர்

## பள்ளிகள்

- கலைமகள் பெண்கள் உயர்நிலைப் பள்ளி
# யாப்பு (தொல்காப்பியம்)

தொல்காப்பியம் தமிழ்மொழியின் நடைப் பாங்குகளை **'யாப்பு**' என்று பெயர் சூட்டிக்கொண்டு ஏழு வகைகளாகப் பகுத்துக் காட்டுகிறது.
1. பாட்டு
1. உரை
1. நூல்
1. வாய்மொழி
1. பிசி
1. அங்கதம்
1. முதுசொல்
என்பன அவை
# அன்னலட்சுமி இராசதுரை

**அன்னலட்சுமி இராசதுரை** இலங்கைப் பத்திரிகை வரலாற்றில் ஐம்பது ஆண்டுகளாக ஒரு பெண் பத்திரிகையாளராக தன்னை நிலை நிறுத்திக் கொண்டவர். 'யாழ் நங்கை' என்ற புனைபெயரில் பல சிறுகதைகள் எழுதியவர்.
# அன்னலட்சுமி இராசதுரை

## வாழ்க்கைச் சுருக்கம்

திருமதி அன்னலட்சுமி இராஜதுரை யாழ்ப்பாணம் திருநெல்வேலியைப் பிறப்பிடமாகக் கொண்டவர். திருநெல்வேலி செங்குந்த இந்துக் கல்லூரி, சுன்னாகம் இராமநாதன் கல்லூரி ஆகியவற்றில் கல்வி கற்றவர். பத்திரிகைத்துறை, ஆங்கிலம் ஆகியவற்றில் டிப்ளோமா தேர்ச்சிச் சான்றிதழ்கள் பெற்றார். ஓவியத்துறையிலும் ஆசிரியர் தராதரப் பத்திரம் பெற்றார்.
# அன்னலட்சுமி இராசதுரை

## பத்திரிகைத் துறையில்

1962 ஆம் ஆண்டில் வீரகேசரியில் உதவி ஆசிரியராக தன்னை இணைத்துக் கொண்ட இவர், செய்திகளோடு 'மாணவர் கேசரி' என்னும் பக்கத்தையும் பொறுப்பாகக் கவனித்தார். 1966 இல் வீரகேசரி நிறுவனம் வெளியிட்ட 'ஜோதி' என்னும் குடும்ப வார இதழின் பொறுப்பாசிரியாரானார். 1969 ஆம் ஆண்டு முதல் வீரகேசரி நாளிதழின் கட்டுரைப் பகுதிக்கு பொறுப்பாக இருந்தார். 1973 முதல் 1984 மித்திரன் வார மலர் பத்திரிகையின் பொறுப்பாசிரியராகவும் பணியாற்றினார். 1984 முதல் 1999 வரை வீரகேசரி நாளிதழ் செய்தி பகுதியில் பணியாற்றியதுடன், மகளிர் பகுதி, இலக்கியப் பகுதி போன்ற சிறப்புப் பக்கங்களுக்கும் நாளிதழின் சிறப்பு மலர்களுக்கும் பொறுப்பாக இருந்தார். 2000 ஆம் ஆண்டு தொடக்கம் மங்கையர் கேசரி, கலைக்கேசரி ஆகிய வார அனுபந்தங்களின் பொறுப்பாசிரியராகவும் செயற்பட்டார். 2010 ஆம் ஆண்டு தொடக்கம் வெளிவரும் கலைக்கேசரி மாத சஞ்சிகையின் ஆசிரியராகவும் உள்ளார்.
# அன்னலட்சுமி இராசதுரை

## எழுத்துத் துறையில்

வானொலி நாடகம், உரைச்சித்திரம், வானொலி மகளிர் நிகழ்ச்சி முதலியவற்றையும் எழுதித் தயாரித்தார். தொலைக்காட்சி நிகழ்ச்சிகளிலும் கலந்துகொண்டு சிறப்பிப்பவர். சிறுகதை, கட்டுரை, கவிதை, நாவல், விமர்சனம் என பல துறைகளிலும் தடம் பதித்தவர்.
# அன்னலட்சுமி இராசதுரை

## வெளிவந்த நூல்கள்

- விழிச்சுடர் (குறுநாவல்)
- உள்ளத்தின் கதவுகள் (புதினம்)
- நெருப்பு வெளிச்சம் (சிறுகதைத் தொகுப்பு)
- இருபக்கங்கள் (கவிதைத் தொகுப்பு)
- நினைவுப் பெருவெளி
# அன்னலட்சுமி இராசதுரை

## விருதுகள்

- இவரது பத்திரிகைப் பணியைப் பாராட்டி இந்துக் கலாசார அமைச்சு 1992 ஆம் ஆண்டு 'தமிழ்மணி' விருது வழங்கிக் கௌரவித்தது.
- சிறந்த பத்திரிகையாளருக்கான விருதை 1993 ஆம் ஆண்டு எட்மண்ட் விக்கிரமசிங்க அறக்கட்டளை, அன்றைய அரசுத்தலைவர் டி. பி. விஜயதுங்க மூலம் இவருக்கு வழங்கிக் கௌரவித்தது.
- மல்லிகை அட்டையில் இவரது படத்தைப் பிரசுரித்துச் சிறப்பித்தது.
# சூரியநெல்லி

**சூரியநெல்லி** (ஆங்கிலம் : Suryanelli/Sooryanelli) கேரளத்தின் தெற்கத்திய மாவட்டமான இடுக்கி மாவட்டத்தில் அமைந்துள்ள ஒரு அழகிய நகரம் ஆகும். இந்த நகரத்திலிருந்து சுமார் 22 கிலோ மீட்டர் தூரத்தில் இந்தியாவில் உள்ள மூன்றாவது புகழ் பெற்ற கோடைத் தலமான மூணார் உள்ளது.
# சூரியநெல்லி

## சிறப்பம்சங்கள்

**சூரியநெல்லி** கேரள மாநிலம், இடுக்கி மாவட்டத்தில் உள்ள ஒரு மலை நகரமாகும். இந்த நகரத்தின் அருகே இந்தியாவில் உள்ள மூன்றாவது புகழ் பெற்ற கோடைத் தலமான மூணார் அமைந்துள்ளது. மேலும் தேக்கடி சுற்றுலாத்தலம், யானை இரங்கல் அணை மற்றும் பவர் ஹவுஸ் நீர்வீழ்ச்சிகளும் இதன் அருகே உள்ளது. மற்றும் கொழுக்கு மலையில் அமைந்துள்ள தேயிலைப் பொடி தயாரிக்கும் தொழிற்சாலையை நேரடியாக உள்ளே சென்று காணலாம், இங்கு செல்ல வேண்டுமானால் பொதியுந்தில் (jeep) செல்ல வேண்டும். மேலும்
சூரியநெல்லியில் சூன் மற்றும் செப்டம்பர் மாதங்களுக்கு இடையே விழும் பருவமழை மாதங்கள் தவிர, மற்ற அனைத்து மாதங்கள் முழுவதும் எழில் மிகுத் தோற்றத்தைக் காணலாம்.
மேலும் சூரியநெல்லி அருகே அமைந்துள்ள, சின்னக்கானல் என்னுமிடத்தில் மிப் பழமை வாய்ந்த ஜந்து நட்சத்திரத் தங்கும் விடுதியான மஹிந்திரா கிளப் உள்ளது.
# சூரியநெல்லி

## தொழில்

இங்கு தேயிலை பொடி தயாரித்தல், மற்றும் தேயிலைச் சார்ந்த தொழிலே இங்கு முக்கியத் தொழில் ஆகும். தேயிலைத் தோட்டத் தொழிலாளர்களாக தமிழர்கள் அதிகம் வசிக்கும் கேரள நகரங்களுள் சூரியநெல்லியும் ஒன்றாகும்.
# சூரியநெல்லி

## தொழில்

### விளைபயிர்கள்

இங்கு முக்கிய பணப் பயிராக ஏலக்காய் பயிர் செய்யப்படுகிறது. அது மட்டும் அல்லாமல் வெள்ளப்பூண்டு, பீன்ஸ், இஞ்சி, மற்றும் முட்டைக்கோசு, ஆகியவை பயிர் செய்யப்படுகிறது.
# சூரியநெல்லி

## அமைவிடம் போக்குவரத்து

கேரளம் மற்றும் தமிழ் நாடு ஆகிய இரு மாநிலங்களிலிருத்தும் சூரியநெல்லிக்கு எடுத்துக் கொள்ளும் கிலோமீட்டர் அட்டவனை:
| புறப்பிடுமிடம் | சேருமிடம் | கிலோமீட்டர் |
| --- | --- | --- |
| மூணார் | சூரியநெல்லி | 25 |
| கொச்சி | சூரியநெல்லி | 149 |
| தேனி | சூரியநெல்லி | 54 |
| மதுரை | சூரியநெல்லி | 130 |
| சென்னை | சூரியநெல்லி | 553 |
| தேக்கடி | சூரியநெல்லி | 90 |
| கொடைக்கானல் | சூரியநெல்லி | 135 |
| திருநெல்வேலி | சூரியநெல்லி | 262 |
| கோயம்புத்தூர் | சூரியநெல்லி | 170 |
| தேனியிலிருந்து சூரியநெல்லிக்கு சரியாக அதிகாலை **3.15** க்கு நேரடியாக ஒரு அரசு பேருந்து உள்ளது, ஆனால் இது மூணார் செல்லாது. |  |  |
# சூரியநெல்லி

## நிகழ்வுகள்

சூரியநெல்லி வன்புணர்வு வழக்கு
# ந. முத்து விஜயன்

**ந. முத்து விஜயன்** (பிறப்பு: சூலை 26, 1958) என்பவர் ஒரு தமிழ் எழுத்தாளர். தேனி மாவட்டம் போடிநாயக்கனூர் எனும் ஊரில் பிறந்து, இங்குள்ள பள்ளி ஒன்றில் முதுகலைப் பட்டதாரி ஆசிரியராகப் பணிபுரிந்து வருகிறார். இவர் தமிழ்நாட்டில் வெளியாகும் அச்சிதழ்களில் கட்டுரைகள், சிறுகதைகள் போன்றவற்றை எழுதியிருக்கிறார். மதுரை வானொலியின் வானொலி நாடகங்களில் நடிகராகக் குரல் கொடுக்கும் பணியையும் செய்து வருகிறார்.
# ந. முத்து விஜயன்

## வெளியான நூல்கள்

1. வாழ்வில் ஒரு திருநாள் (வானொலி நாடகங்கள்) - 2009
1. பால உதயம் (சிறுவர் நாடகம்) - 2011
# ந. முத்து விஜயன்

## விருது

- தமிழ்நாடு அரசின் தேனி மாவட்டப் பொது நூலகம் மூலம் 2010 ஆம் ஆண்டிற்கான நாடக நடிகருக்கான “கலை - இலக்கிய சாதனையாளர் விருது” வழங்கப்பட்டது.
# பாட்டு (தொல்காப்பிய விளக்கம்)

தொல்காப்பியம் மொழிநடையை யாப்பு எனக் குறிப்பிட்டு அதன் ஏழு வகைகளில் ஒன்றாகப் பாட்டைக் குறிப்பிடுகிறது.  
ஆசிரியப்பா, வெண்பா, கலிப்பா, வஞ்சிப்பா ஆகியவற்றை அது **பா** என்கிறது. மருட்பா என்பது இவை கலந்து வரும் பா எனவே பா என்பது நான்கு வகை.  
பத்துப்பாட்டு, எட்டுத்தொகை ஆகியவை தொல்காப்பியம் குறிப்பிடும் பாட்டுக்கு இலக்கியங்களாகக் கொள்ளத்தக்கவை.  
பாட்டின் உறுப்புகள் 26, பாட்டின் அமைதிகள் 8 ஆகிய 34 கூறுகளும் பாட்டில் அமைந்திருக்கும்.
# பாட்டின் உறுப்புகள்

தொல்காப்பியம் அக்காலப் பாட்டுக்கு இலக்கணம் கூறுகையில், பாட்டானது 26 உறுப்புகளும், 8 வனப்புகளும் கொண்டது என்று குறிப்பிடுகிறது.
- 26 உறுப்புகள்  
1. மாத்திரை
1. எழுத்து
1. அசை
1. சீர்
1. அடி
1. யாப்பு
1. மரபு
1. தூக்கு
1. தொடை
1. நோக்கு
1. பா
1. அளவியல்
1. திணை
1. கைகோள்
1. பொருள்
1. கேட்போர்
1. களன்
1. காலம்
1. பயன்
1. மெய்ப்பாடு
1. எச்சம்
1. முன்னம்
1. பொருள்
1. துறை
1. மாட்டு
1. வண்ணம்
# பாட்டின் வனப்புகள்

தொல்காப்பியம் அக்காலப் பாட்டுக்கு இலக்கணம் கூறுகையில் பாட்டு என்பது 26 உறுப்புகளும், 8 அமைதிகளும் கொண்டது என்று குறிப்பிடுகிறது.  
;8 அமைதிகள்  
1. அம்மை
1. அழகு
1. தொன்மை
1. தோல்
1. விருந்து
1. இயைபு
1. புலன்
1. இழைபு
# அம்மை (பாட்டின் வனப்பு)

**அம்மை** என்னும் சொல் தாய், எழில் என்னும் பொருள்களைத் தரும். பாட்டுக்கு எழில் என்பது சுருக்கமாகச் சொல்லல். சுருக்கமாகச் சொல்லும் பா வகையைத் தொல்காப்பியம் அம்மை எனக் குறிப்பிடுகிறது.  
அம்மை என்பது பாட்டின் வனப்புகள் என்று தொல்காப்பியம் காட்டும் எட்டில் ஒன்று.
சில சொற்களைக் கொண்ட பாக்கள் தவ்வித் தவ்வி நடக்கும் நூல் அம்மை வனப்பினைக் கொண்டது. திருக்குறள் அம்மை வனப்பு கொண்ட நூல்.  
;எடுத்துக்காட்டு
:அறிவினான் ஆகுவ(து) உண்டோ பிறிதின் நோய்
:தன்நோய்போல் போற்றாக் கடை – திருக்குறள் (குறள் - 315)
# அந்தி வரும் நேரம்

**அந்தி வரும் நேரம்** 1990 ஆம் ஆண்டு வெளியான திகில் தமிழ்த் திரைப்படம் ஆகும். ஜி. சம்ப்த் தயாரிப்பில், ஆர். ரமேஷ்குமார் இயக்கத்தில் வெளிவந்த இப்படத்தில் நிழல்கள் ரவி, ரமா, லதா, சாதனா, விஜி, கோகிலா ஆகியோர் நடித்திருந்தனர். இப்படத்திற்கு வசனம் எழுதியவர் கனக சண்முகம். இசை சங்கர் கணேஷ் ஆவார்.
# அந்தி வரும் நேரம்

## வகை

பேய்ப்படம்
# அந்தி வரும் நேரம்

## கதை

சாந்தி என்னும் கிராமத்து பெண் நகரத்தில் உள்ள கல்லூரியில் பயில வருகிறாள். அங்கேயுள்ள பெண்கள் விடுதியில் தங்குகிறாள்.
நகரத்து நாகரிகம் அறியாத சாந்தியை அந்த விடுதியில் உள்ள மாணவிகள் கேலி கிண்டல் செய்கிறார்கள். சந்தர்ப்பங்களில் அவள் சந்திக்கும் மருத்துவர் (நிழல்கள் ரவி) மீது சாந்தி காதல் கொள்கிறாள். மனதாலும் உடலாலும் துன்புறுத்தப்படும் சாந்தி அப்பெண்களின் நண்பன் ஒருவனால் மாடியில் இருந்து விழுந்து விடுகிறாள். கோமா நிலையில் மருத்துவமனையில் அனுமதிக்கப்படும் சாந்தி மரணத்துக்கும் வாழ்வுக்கும் நடுவில் போராடுகிறாள். இந்நிலையில் அவளை துன்புறுத்திய மாணவிகள் மர்மமாக இறக்கிறார்கள். அவர்களைக் கொன்றது சாந்தியின் ஆவி என்று மருத்துவர் ரவி கண்டுபிடிக்கிறார். ரவியையும் சாவில் தன்னுடன் இணையுமாறு சாந்தி சொல்கிறாள். ரவியை மணக்க உள்ள லதா ரவியை விட்டுவிடுமாறு கெஞ்சுகிறாள். இறுதியில் சாந்தியின் பெற்ற தாய் வந்து அவளிடம் கேட்டுக்கொள்ள சாந்தியின் ஆவி ரவியைத் தொடரமாட்டேன் என்று சொல்லி விடைபெறுகிறது.
# கலைராஜன்

**வி. பி. கலைராஜன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சார்ந்தவர். இவர் 2006-ல் 2011-ல் சென்னை தி.நகர் தொகுதியில் போட்டியிட்டு வெற்றி பெற்றார். இவர் அ.இ.அ.தி.மு.க வில் மாநில மாணவரணி செயலாளராகவும், மாநில இளைஞர் மற்றும் இளம் பெண்கள் பாசறை செயலாளராகவும் இருந்தவர். அஇஅதிமுக வடக்கு மாவட்டச் செயலாளராக இருந்த இவர், தற்போது திமுகவில் உள்ளார்.
# அழகு (பாட்டின் வனப்பு)

பாட்டின் வனப்புகள் எனத் தொல்காப்பியம் காட்டும் எட்டில் ஒன்று அழகு.  
பேச்சு வழக்கில் இல்லாமல் செய்யுள் வழக்கில் மட்டும் பயன்படுத்தப்படும் சொற்களைப் பயன்படுத்திப் பாடும் பாக்கள் அழகு என்னும் வனப்பாகக் கொள்ளப்படும்.  
எடுத்துக்காட்டு
<poem>துணியிரும் பரப்பகம் குறைய வாங்கி
மணிகிளர் அடுக்கம் முற்றிய எழிலி
காலொடு வயங்கிய கனையிருள் நடுநாள்
யாங்கு வந்தனையோ ஓங்கல் வெற்ப
நெடுவரை மருங்கில் பாம்பு என இழிதரும்
கடுவரல் கலுழி நீந்தி
வல்லியம் வழங்கும் கல் அதர் நெறியே (யாப்பருங்கல விருத்தி மேற்கோள்)</poem>
# அழகு (பாட்டின் வனப்பு)

## காண்க

- உடல் அழகு
- அழகுப் பண்புகள்
# வா அருகில் வா

**வா அருகில் வா** (*Vaa Arugil Vaa*), 1991 ஆம் ஆண்டு வெளிவந்த திகில் தமிழ்த் திரைப்படம்.
# வா அருகில் வா

## வகை

பேய்ப்படம்
# வா அருகில் வா

## கதை

நிறைய சொத்து கிடைக்கும் என்ற ஆசையில் தனது மகன் காதலித்த பெண்ணையே மணமுடித்து வைக்கிறார் பண்ணையார். அவரது மைத்துனனும், மனைவியும் அவரது பேராசைக்குத் தூபம் போடுபவர்கள். வீட்டுக்கு வந்த மருமகள் கருவுற்று வளைகாப்பு நடத்தும் நேரம், அந்த சொத்துக்கள் எல்லாம் கோர்ட்டில் அவள் அப்பாவின் பக்கம் தீர்ப்பாகவில்லை. அந்த அதிர்ச்சியில் அவளின் அப்பா மரணம் அடைகிறார். சொத்து இல்லாத மருமகளை ஒழித்துக்கட்ட திட்டம் போடும் பண்ணையார், அவரின் மனைவி மற்றும் மச்சான், அவளைக் கொலை செய்கின்றனர். அவளது நடத்தைக்கு களங்கம் கற்பித்து அவள் பண்ணையில் வேலை பார்ப்பவனோடு ஓடி விட்டாள் என்று நம்ப வைக்கின்றனர். அவர்களை நம்பி தன் மனைவியை வெறுக்கிறான். அவனுக்கு மறுமணம் முடித்து வைக்கின்றனர். முதல் மருமகளின் ஆவி அவள் எப்பொழுதும் வைத்திருக்கும் பொம்மையில் புகுந்து தன் மீது பொய்ப்பழி சுமத்தித் தன்னைக் கொன்றவர்களைப் பழி வாங்குகிறது. தன் மேல் சந்தேகப்பட்ட கணவனையும் பழி வாங்க முயல்கையில் இரண்டாம் மனைவியின் தெய்வ சக்தியினால் அழிக்கப்பட்டு அன்னை பராசக்தியின் காலடியில் சேர்கிறது.
# எதிர்காற்று

**எதிர்காற்று** என்பது 1990 ஆம் ஆண்டு வெளியான தமிழ் திரைப்படம்.
# எதிர்காற்று

## கதை

ராம் நரேந்திரன் என்னும் வாலிபன் தன் வாழ்வில் அர்த்தம் இல்லை என்று தற்கொலை செய்துகொள்ளச் செல்கிறான். அங்கே தற்கொலை செய்ய இன்னொரு வாலிபனும் வருகிறான். சீட்டு நிறுவனத்தால் ஏமாற்றப்பட்ட அந்த வாலிபனுக்காக அவன் செய்த கொலைப்பழியை ஏற்று ராம் சிறை செல்கிறான். சிறையில் அவன் இருக்கையில் அவனும் அந்த வாலிபனும் நண்பர்கள் ஆகின்றனர். சிறையில் இருந்து ராம் வெளிவர வக்கீல் துணையுடன் மீட்க முயற்சி செய்யும் அவ்வாலிபன் மர்மமான முறையில் இறக்கிறான். சிறையில் ராம் எழுதிய புத்தகத்திற்கு அரசின் விருது கிடைக்கிறது. பரோலில் வெளி வரும் ராம், பத்திரிக்கையில் வேலை பார்க்கும் பெண் நிருபரின் துணையுடன் சமூக விரோதிகளையும், நண்பனைக் கொன்றவர்களையும் கண்டுபிடிக்கிறார்.
# 13-ம் நம்பர் வீடு

**13-ம் நம்பர் வீடு** 1990 இல் வெளிவந்த திகில் தமிழ்த் திரைப்படம். மலையாளத் திரைத் துறையைச் சேர்ந்த பேபி இத்திரைப்படத்தை இயக்கியுள்ளார்.
# 13-ம் நம்பர் வீடு

## வகை

பேய்ப்படம்
# 13-ம் நம்பர் வீடு

## கதை

13-ம் எண்ணுள்ள வீட்டுக்கு குடி வருகிறார்கள் அண்ணன், தம்பி கொண்ட குடும்பத்தார்.
முதலில் தாத்தா மர்மமான முறையில் இறக்கிறார். பின்னர் அண்ணன் மர்மமான முறையில் இறக்கிறார்.வீட்டில் திகிலூட்டும் சம்பவங்கள் நடக்கின்றன. புத்தக அலமாரிக்குள் ஒரு மர்ம அறை இருக்கின்றது. அதில் அவ்வீட்டில் நடந்த பழைய சம்பவங்கள் கண் முன்னே தெரிகின்றன. அக்குடும்பத்தின் முன்னோர் ஒருவர் ஒரு பெண்ணின் சாவுக்கு காரணமாக இருக்கிறார். அப்பெண் அவர் வம்சத்தில் வரும் அனைத்தும் ஆண்களையும் பழி வாங்குவதாக சபதம் செய்து உயிர் விடுகிறாள். பழி வெறி கொண்ட அப்பெண்ணின் ஆவி கருவில் இருக்கும் சிறு உயிரைக் கூட விட்டு வைக்கவில்லை. தெய்வத்தின் சக்தி கொண்டு அந்த பெண்ணின் ஆவியை சாந்தம் செய்து அடக்குகிறார்கள்.
# அதிசய மனிதன்

**அதிசய மனிதன்** 1990 ஆம் ஆண்டு தக்காளி சி. சீனிவாசன் தயாரித்து மற்றும் வி. பிரபாகர் இயக்கிய ஒரு திகில் தமிழ்த் திரைப்படம். இது நாளை மனிதன் திரைப்படத்தின் தொடர்ச்சி.
# அதிசய மனிதன்

## வகை

பேய்ப்படம்
# அதிசய மனிதன்

## கதை

கௌதமி மற்றும் அவரது நண்பர்கள் வனாந்திரத்திலுள்ள ஒரு பங்களாவுக்கு வந்து தங்குகின்றனர்.
விஞ்ஞானிகளால் உருவாக்கப்பட்ட அழிக்க இயலாத மனிதன், மிருக வெறியில் சாவில் இருந்து உயிருடன் வந்து நண்பர்களை ஒருவர் பின் ஒருவராகக் கொலை செய்கிறான். மெதுவாக, பிசாசு போன்ற அந்த மனிதன் ஒவ்வொருவரையும் கொன்று அந்த பங்களா வரை வருவது திகில் எதிர்கொள்ளும் நொடிகள். பேய் மனிதன் வடிவத்தில் துரத்தும் அவனிடம் இருந்து பயந்த சுபாவம் உள்ள கௌதமி தப்பி வர சிறப்பு போலீஸ் அதிகாரியான நிழல்கள் ரவி பிரத்யேக லேசர் துப்பாக்கி மூலம் அந்த மனிதனை அழிக்கிறார்.
# வார்ப்புரு:சைவ சமயம்

|list2title=
|list2=
**பரசிவம்** **பராசக்தி**  
• சதாசிவம் • உருத்திரன் • வயிரவர் வீரபத்திரர்
• பார்வதி • துர்க்கை • காளி  
• பிள்ளையார் • முருகன் • ஏனையோர்  
|list3title=
|list3=
• வேதம் •சிவாகமம் •சுவேதாசுவதரம்  
திருமுறைகள்  
மெய்கண்ட நூல்கள்  
சிவசூத்திரம்  
வசனம்
|list4title=
|list4=
•முப்பொருள் •மும்மலம்
•நாற்பாதம்  
•தத்துவம் 36  
•இயமம் •நியமம்  
||list5title=
|list5=
**ஆதிமார்க்கம்**  
பாசுபதம் காளாமுகம் காபாலிகம்  
<hr>
**மந்திரமார்க்கம்**  
*சித்தாந்தம்*  
சிவக்கொண்முடிபு  
*புறச்சித்தாந்தம்*  
• காசுமீரம்  
( பிரத்யபிஞ்ஞை, வாமம், தட்சிணம், கௌலம்: திரிகம்-யாமளம்-குப்ஜிகம்-நேத்திரம்
<hr>
**ஏனையவை**  
• இலிங்காயதம் • நாதம் • சிரௌத்தம் • தமிழ்ச்சித்தம் • நுசாந்தர ஆகம சிவா
|list6title=
|list6=
• இலகுலீசர்• அபிநவகுப்தர் • வசுகுப்தர் • நாயன்மார் • மெய்கண்டார் • சமய குரவர் • சந்தான குரவர் •நிரார்த்தா • பசவர் • சரணர்
• ஸ்ரீகண்டர் • அப்பையர்
•நவநாத சித்தர்  
|list7title=
|list7=
• சிவாலயங்கள் • நந்திக்கொடி • சோதிலிங்கம் • சிவராத்திரி
|belowstyle = background-color :##ff771c
|below =
|name = சைவ சமயம்
}}<noinclude>  
</noinclude>
# நாளை மனிதன்

**நாளைய மனிதன்** (*Naalai Manithan*) என்பது தக்காளி சி. சீனிவாசன் தயாரித்து மற்றும் வி. பிரபாகர் இயக்கி 1989 ஆம் ஆண்டில் வெளிவந்த ஒரு திகில் தமிழ்த் திரைப்படம். இது அதிசய மனிதன் திரைப்படத்தின் முதல் பாகம்.
# நாளை மனிதன்

## வகை

பேய்ப்படம்
# நாளை மனிதன்

## கதை

ஒரு அறிவியல் சோதனை நிகழ்த்தும் ஆராய்ச்சி மருத்துவர் தான் கண்டு பிடித்த மருந்தை கொலைகாரனின் பிரேதத்துக்கு செலுத்துகிறார். பின்னர் கொலைகாரன் அழிக்கமுடியாத சக்தியாக வருகிறான். மருத்துவர்கள் மற்றும் அவரது குடும்பத்தினர் கொலை தொடங்குகிறது; கொலைகாரன் பற்றிய ரகசியங்கள் அறிய முயற்சி எடுக்கும் போலீஸ்காரர் அவனது சக்தியை பற்றி உணர்கிறார். கிணறுக்குள் அவன் தள்ளப்பட்டு மூடப் படுகிறான் என்பதுடன் தொடரும் என்பதாக கதை முடிகிறது.
# தொன்மை (பாட்டின் வனப்பு)

**தொன்மை** என்பது பாட்டுன் வனப்புகளாகத் தொல்காப்பியம் காட்டும் 8 வனப்புகளில் ஒன்று.  
தொன்மை என்பது காலங்காலமாகப் பேசப்பட்டுவரும் செய்தி. இதனை நாம் கதை என்கிறோம். கதை கூறும் பா அல்லது பாட்டு தொன்மை வனப்பினைக் கொண்டது.
இராமசரிதம், பாண்டவசரிதம் போன்றவற்றின் மேல் வரும் செய்யுள் தொன்மை வனப்புக் கொண்டது.
# தோல் (பாட்டின் வனப்பு)

**தோல்** என்பது பாட்டின் வனப்புகளாகத் தொல்காப்பியம் காட்டும் 8 வனப்புகளில் ஒன்று.  
இழுமென இழிதரும் அருவி திருமுருகாற்றுப்படை ஈற்றயலடி என்னும்போது ‘இழும்’ என்னும் சொல் வழிந்தோடும் ஓசையை உணர்த்துவதை அறிகிறோம். சமனிலத்தில் ஆறு பரந்து ஓடுவதைப் பார்க்கிறோம். இவற்றைப் போல பல அடிகள் விழுமிய பொருளை விளக்கிக்கொண்டு இழும் எனப் பரந்து நடக்கும் அடிகளைக் கொண்ட பா அல்லது பாட்டு தோல் என்னும் வனப்பாகும்.  
மலைபடுகடாம் என்னும் நூல் தோல் வனப்புக்கு எடுத்துக்காட்டாகத் திகழ்கிறது.
# நான் புடிச்ச மாப்பிள்ளை

**நான் புடிச்ச மாப்பிள்ளை** என்பது 1991ஆம் ஆண்டு வெளியான தமிழ்த் திரைப்படம்.
# நான் புடிச்ச மாப்பிள்ளை

## வகை

குடும்பப்படம்
# நான் புடிச்ச மாப்பிள்ளை

## கதை

கிராமத்து தலைவராக இருக்கு கதாநாயகன் , அவரது பதவியை அவரின் பெயரை கெடுக்கும் வகையில் நடக்கும் அவரது அக்கா கணவர், அக்கா மகன் ஆகியோரைச் சுற்றி பின்னப்பட்ட இயல்பான கிராமத்து கதை. பண்புடன் இருக்கும் தரகரை மதிக்கும் கதாநாயகன் அவரது மகளை மணக்கிறான். இதனால் தனது தாய் உட்பட அனைவரின் வெறுப்புக்கும் உள்ளாகிறான். விரும்பி மணந்த தரகரின் மகள் எதிர்பாராமல் இறந்து விட மறுபடியும் மணம் புரிய அவனது மாமனார் கட்டயப்படுத்துகிறார். அவரின் வற்புறுத்தலுக்காக அக்கா மகளையே மணமுடிக்கிறான். உறவுகள் மீண்டும் சேர்கின்றன ஆனால் அவரது மாமனாரைக் குற்றம் சாட்டி பிரித்து விடுகிறார்கள். உண்மையை உணர்ந்து கதாநாயகன் தேடிச் செல்லும் முன் உயிர் துறக்கிறார் அந்த பாசமுள்ள மாமனார்.
# நீலம் புயல்

**நிலம் புயல்** அல்லது **நீலம் புயல்** (Cyclone Nilam) என்பது 2012 ஆண்டில் வங்கக் கடலில் உருவான மூன்றாவது, இரண்டாவது அதி தீவிரப் புயலும் ஆகும். வங்கக் கடலில், தென் கிழக்கு பகுதியில் அந்தமான் அருகே 2012 அக்டோபர் 26 ஆம் தேதி, குறைந்த காற்றழுத்தத் தாழ்வு மண்டலம் உருவானது. சென்னைக்கு அருகில், 550 கி.மீ., தொலைவில் நிலை கொண்டிருந்த இந்த தாழ்வு மண்டலம், தொடர்ந்து வலுவடைந்து, அதிதீவிர காற்றழுத்த தாழ்வு மண்டலமாக உருவாகியது; 2012 அக்டோபர் 30 காலை, அது புயலாக மாறியது.
# நீலம் புயல்

## பாதிப்புக்கள்

### இந்தியாவில்

இந்தியாவின் தென்பகுதியின் சில இடங்களில் மணிக்கு ஏறத்தாழ 100 கிலோமீற்றர் வேகத்தில் நீலம் புயல் வீசியது. கடற்கரைப் பகுதிகளில் ஒன்றில் இருந்து இரண்டு மீற்றர் உயரம் அளவிற்கு கடலலைகள் உயர்ந்தன.
# நீலம் புயல்

## பாதிப்புக்கள்

### இலங்கையில்

**'''பாதிப்புக்கள்'''**  
| இடம் | இறப்புகள் | பாதிப்புகள்
<small>(மில்லியன்களில்)</small> | ஆதாரம் |
| --- | --- | --- | --- |
| இலங்கை | 5 | N/A |  |
| தமிழ் நாடு | 21 | N/A |  |
| ஆந்திரா | 22 | N/A |  |  
இலங்கையில் நீலம் புயல் தாக்கத்தை ஏற்படுத்தவில்லையாயினும் காற்றழுத்தத் தாழ்வு மண்டலம் காரணமாகப் பொழிந்த மழையால் இலங்கையின் சில பாகங்களில் பாதிப்பு ஏற்பட்டது. இதன் காரணமாக மூன்று பேர் இறந்ததுடன் 69,659 பேர் பாதிக்கப்பட்டதாக இலங்கையின் அனர்த்த முகாமைத்துவ மத்திய நிலையம் தெரிவித்தது. பலத்த காற்று வீசியதையடுத்து யாழ்ப்பாணத்தின் வடமராட்சிப் பகுதிக்கு உயரழுத்த மின்சாரத்தை எடுத்து வரும் மின் கம்பங்கள் சரிந்து விழுந்ததால் ஏறத்தாழ 24 மணித்தியாலங்கள் மின்தடங்கல் ஏற்பட்டது. மேலும் சீரற்ற காலநிலையால் நுவரெலியா மாவட்டத்தில் பொகவந்தலாவ ஒலிரோசரிப் பாடசாலை சேதமடைந்ததையடுத்து நுவரெலியா மாவட்டப் பாடசாலைகளுக்கும் விடுமுறை விடப்பட்டது. மேலும் தெற்கு விரைவு நெடுஞ்சாலைப் போக்குவரத்தும் மண்சரிவு காரணமாகப் பாதிக்கப்பட்டது.
# ரவிதாசர்

**குரு ரவிதாஸ்** வட இந்தியாவை சேர்ந்த துறவியாவார். இவர் 15ஆம் நூற்றாண்டுகளில் பிரபலமாக இருந்த பக்தி மார்க்கத்தின் முக்கியமான துறவியாவார். இவர் ஒரு சிறந்த சமூக-மத சீர்திருத்தவாதி, புலவர். இவர் பஞ்சாப் பகுதியில் செருப்பு தைக்கும் சமூகத்தில் பிறந்தவர். இவர் மீராவின் குருவாக அறியப்பட்டவர். கபீரும், ரவிதாசரும் குரு ராமானந்தரின் சீடர்களாவர். 1528-இல் வாரணாசியில் முக்தி அடைந்தார்.
# மொசார்ட் விளைவு

**மொசார்ட் விளைவு** (Mozart effect) என்பது ஆஸ்ட்ரியா நாட்டில் பிறந்து 1756 – 1791 காலத்தில் வாழ்ந்த ஒரு மாபெரும் இசை மேதையான. மோட்சார்டின் சொனாட்டா(Sonata)(K448) இசையை 10 நிமிடம் கேட்டால் சாதாரணப் பொருட்களுடன் தொடர்புடைய காலம் மற்றும் இடம் பற்றிய கற்பனைத் திறன் தற்காலிகமாக மேம்படுகிறது என்ற கருத்தாகும். 1993 ல் ரௌச்சர்(Rauscher)என்ற ஆய்வாளர் இதனைக் கூறினார். இதை PET எனப்படும் பாசிட்ரான் உமிழ்வு வரைபடம் காட்டி(Positron emission tomography ) மூலமும் காந்த ஒத்ததிர்வு வரைபடம் காட்டி மூலமும் மூளையை விரிவாக ஆராய்ந்தனர்.  
இசை கேட்டு ரசிக்கும் போது மூளையின் பல பகுதிகள் ஒரு சேர தூண்டப்படுகின்றன. இசையின் சுருதி, தாளம், பண்திறம் அதிர்வெண், ஒத்ததிர்வு, சுரம், ஒலிப்பண்பு, ஏற்ற இறக்கம் போன்ற பல இயற்பியல் தன்மைகள் மூளையின் வெவேறு பகுதிகளினால் உணரப்படுகின்றன. அதாவது இசை மூளையின் பல பகுதிகளை சட்டென உறக்க நிலையிலிருந்து இயக்க நிலைக்கு உயர்த்தி விடுகின்றது. அது போல ஒரு பொருளைக் கொண்டு வினையாற்றும் போதும் மூளையின் வேறு பல பகுதிகள் தூண்டப்படுகின்றன. இப் பகுதிகள் யாவும் இசை உணர் பகுதிகளுடன் மேற் பொருந்தியிருக்கின்றன. இதனால் இசை கேட்டுக் கொண்டே வினையாற்றும் போது செயல் திறன் வெகுவாக மேம்படுகின்றது எனக் கண்டறிந்துள்ளனர்.) இசைக்கும், உயிரினங்களுக்கும் ஒரு உள்ளார்ந்த தொடர்பு இருப்பதையே இவை தொட்டுக் காட்டுகின்றன.  
உணர் திறனைக் கொண்டு நினைவாற்றலை மேம்படுத்திக் கொள்ள முடியும் என்பதற்கு மொசார்ட் விளைவு ஒரு சான்றாகும். சிறிது நேரமே மொசார்ட் இசையை கேட்டாலும் குழந்தைகளின் செயல் திறன் பெரிதும் மேம்படுகின்றது. கற்பனைத் திறனில் குறிப்பிடும்படியான தற்காலிய மாற்றமும், கணக்குப் போடுதல், சதுரங்கம் விளையாடுதலில் புத்திசாலித்தனமும், குழப்பமின்றி விரைந்து செயல்படும் தன்மையும் ஏற்படுகின்றன. வலிப்பு நோய் (epilepsy) வந்தவர்கள் இசையால் குணமடைந்துள்ளதாக ஆய்வுகள் தெரிவிக்கின்றன. கற்றலில் குறைபாடு டிஸ்லெக்சியா, கவனச்சிதைவு நோய், ஆட்டிசம், மனமற்றும் உடலியக்கக் குறைபாடுடையோர் மன நோய் உள்ளவர்கள் இசையால் ஓரளவு குணமடைகின்றார்கள். இசை, நரம்புகளின் மூலம் நடைபெறும் செய்திப் பரிமாற்றங்களை ஒழுங்குபடுத்துவதால் இந்த உடலியல் மாற்றங்கள் ஏற்படுகின்றன எனக் கண்டறிந்துள்ளனர்.
# மொசார்ட் விளைவு

## வெளியிணைப்புகள்

- ""Mozart's music does not make you smarter, study finds", Science Daily, May 10, 2010
- Dowd, Will. (2008-02-06) ISSN 15565696. The myth of the Mozart effect
- Skeptic's Dictionary - The Mozart Effect
- Extensive collection of articles and links - Danish Radio Sinfonietta
- Frequently asked questions on the Mozart Effect
# கபிஸ்தலம்

**கபிஸ்தலம் **தஞ்சாவூர் மாவட்டத்தில் பாபநாசம் தாலுக்காவில்அமைந்துள்ள ஒரு கிராமம் ஆகும். இது காவேரி ஆற்றின் கரையில் உள்ளது. கும்பகோணத்திலிருந்து 14 கி.மீ. தொலைவிலும்பாபநாசத்தில் இருந்து 2 கி.மீ. தொலைவிலும் அமைந்துள்ளது. இது அரசியல்வாதி ஜி.கே. மூப்பனார்அவர்கள் பிறந்த இடம் ஆகும்.இந்தகிராம மக்கள் பட்டு நெசவுக்குபுகழ்பெற்றவர்கள்.  
முக்கிய பயிர்கள்: நெல், கரும்பு மற்றும் காய்கறிகள். இந்தகிராமத்தின்பெயர் கஜேந்திரவரத கோவிலின்தொன்மையிலிருந்து பெறப்பட்டது. இது கல்லணை-பூம்புகார் மாநிலநெடுஞ்சாலையில் அமைந்துள்ளது. கஜேந்திரவரத கோயில்ஒரு புனித தலமாகும். (38-ஆவது திவ்யதேசம் ஆகும்)
# மீராபாய்

**மீரா** அல்லது **மீராபாய்** (*Mirabai*) (பொ.ஊ. 1498 – பொ.ஊ. 1547) வட இந்திய வைணவ பக்தி உலகில் மறுக்கமுடியாத கிருஷ்ண பக்தை ஆவார். தென்னிந்திய ஆண்டாள் போல இவர் கிருஷ்ணர் மீது தீவிர பற்று கொண்டவர். 1300 பாடல்களுக்கு மேல் பாடிய மீரா ராஜபுத்திர இளவரசியாக தற்போதைய ராஜஸ்தானில் பிறந்தவர்.பக்தி நெறியில் தீவிர பற்று கொண்ட இவர் , கிருஷ்ணரின் மீது இயற்றிய பக்திப் பாடல்கள் மிகவும் புகழ்பெற்றவை.
# மீராபாய்

## வாழ்க்கை

மீராபாய் ஜோத்பூர் அரசை நிர்மாணித்த ராவ்ஜோதாவின் மகனான ராவ்தூதாவின் இளையமகனான ரத்தன் சிங், வீரகுமாரி தம்பதிகளின் மகளாக ஒரு வைணவக்குடும்பத்தில் பிறந்தார். தன்னுடைய ஏழாம் வயதில் தன் அன்னையை இழந்த மீரா பின்னர் தன் பாட்டனாரான ராவ்தூதால் வளர்க்கப்பட்டு கல்வியும் பயின்றார். அரச குடும்பத்தைச் சார்ந்த இவர் வைணவ சமய மரபில் வளர்க்கப்பட்டார். குழந்தைப் பருவம் முதலே ""கிரிதர கோபாலன்"" எனும் கிருஷ்ணர் சிலை மீது தொடங்கிய ஈடுபாடு நாளடைவில் ஆண்டாள் போல கண்ணனை தன் மணவாளானாக வரித்துக்கொண்டது. குடும்பத்தின் வற்புறுத்தலின் பேரில் 1516-ல் பதினெட்டு வயதில் சுய விருப்பமின்றி போஜராஜன் எனும் சித்தோர்கர் இளவரசனுக்கு மணமுடித்துக் கொடுக்கப்பட்டார்.  
போஜராஜன் குடும்பத்தின் குலதெய்வமான துளஜ பவானி எனும் துர்க்கை வழிபாட்டை மேற்கொள்ளாத மீராபாயின் கிருஷ்ண வழிபாட்டிற்கு எதிர்ப்பு கிளம்பியது. 1521 இல் தில்லி சுல்தானின் இசுலாமிய சாம்ராச்சியத்திற்கு எதிராக ராஜபுத்திரர்கள் ஒன்றுசேர்ந்து போர்புரிந்த போது இறந்த பலர் அரசர்களில் மீராவின் கணவர் போஜராஜனும் ஒருவர். மாமனார் அரவணைப்பில் அரண்மனையில் வாழ்ந்த மீரா, பின்னர் அவரையும் இழக்க கண்ணன் ஒருவனே துணையென சித்தோர்கர் அரண்மனையிலேயே வாழ்ந்து வரலானார்.
# மீராபாய்

## கொலைமுயற்சி

ஆரம்பம் முதலே இவரின் கிருஷ்ண பக்திக்கு இருந்துவந்த எதிர்ப்பு, அடுத்து பதவிக்கு வந்த போஜராஜன் தம்பியான விக்ரமாதித்யாவால் உச்சத்தை அடைந்தது. அந்தரங்கமான இவரின் பக்தி நாளடைவில் அரண்மனைவிட்டு சாதுக்களின் கூட்டத்தோடும் சாமான்யர்களோடும் தன்னைமறந்து ஆடுவதும் பாடுவதுமான போக்கினால், அரசகுடும்ப மதிப்பிற்கு களங்கம் வருமென எண்ணி விக்ரமாதித்யா தன் தங்கையான உதாபாயோடு சேர்ந்து பலமுறை மீராவை கொலைசெய்ய முயற்சித்தான். அவற்றில் சில;  
- கண்ணனுக்கு நிவேதனம் (படைத்த) செய்த பிரசாதத்தில் நஞ்சைக் கலந்து, அதனை மீராவை அருந்துமாறு செய்தான். பின்னர் கண்ணன் அருளால் நஞ்சு நீக்கப்பட்டது
- மீராவின் படுக்கையில் இரும்பு முட்களை நிறைக்க, கண்ணன் அருளால் அவைகள் ரோசாமலர் இதழ்கள் ஆனது
- கொடிய பாம்பு அடைத்த பூக்கூடையை கொடுத்து கண்ணனுக்கு அர்ப்பணிக்குமாறு கொடுக்க, அலங்கரிப்பதற்கு மீரா அப்பூக்கூடையை திறந்த போது அது அழகிய பூமாலை ஆனது
# மீராபாய்

## தேடல்

பின்னாட்களில் குரு ரவிதாசருக்கு சீடரான இவர், அரசக் குடும்பத்தின் தொல்லைகள் தாளாது பல இடங்களுக்கு சென்றும் நிறைவுப்பெறாது இறுதியில் கண்ணன் வாழ்ந்த பிருந்தாவனத்தை வந்தடைந்தார். அங்கு தன்னை கோபியர்களில் ஒருவராக உணர்ந்த அவர் வட இந்தியா முழுதும் யாத்திரையாக சென்று தம் கருத்துகளை பாடல்கள் மூலம் வட்டார மக்கள் மொழியான விரஜ மொழியில் பரப்பினார். பிறப்பு, இறப்பு என்னும் சுழற்சியினின்று விடுபட்டு பேரின்ப நிலையை அடைய கிருஷ்ணபக்தி அவசியம் என்றார். இவரது பக்திப்பாடல்கள் இனிமையானவை. பக்தி நெறியைச் சுவையான பாடல்கள் வாயிலாகப் பரப்பினர். எளிய பக்தியும், நம்பிக்கையுமே வீடு பேற்றினை அடைய நல்வழி என்றார். பிறப்பால் எவரும் உயர்ந்தவர் இல்லை. உயர்விற்கு காரணம் செயல் என்னும் கருத்தைப் பரப்பினார்.
# மீராபாய்

## முக்தி

தன் இறுதிக் காலத்தில் குஜராத்தின் துவாரகைக்கு வந்தடைந்தார். அங்கு கோயில்கொண்ட துவாரகதீசன் (கண்ணன்) முன்பு பாடிக்கொண்டே அனைவரும் கண்ணெதிரிலேயே இறைவனோடு கலந்து மாயமானார்.
# மீரா

**மீரா** என்ற பெயரில் உள்ள கட்டுரைகள்:  
- மீராபாய்
- மீரா (திரைப்படம்)
- மீரா பென்
- மீரா (கவிஞர்)
- மீரா ஜாஸ்மின், மலையாள நடிகை
- மீரா நாயர், திரைப்பட இயக்குநர்
- மீரா குமார், இந்திய அரசியல்வாதி
- மு. மீரா சலீமுல்லாஹி, மலேசிய எழுத்தாளர்
- மீரா மொகிதீன் ஜமால்தீன், இலங்கை எழுத்தாளர்
- மிரா அல்பாசா, ஆன்மிகவாதி
# திருக்கண்ணங்குடி

**திருக்கண்ணங்குடி** இது தமிழ்நாட்டின் நாகப்பட்டினம் மாவட்டத்திலுள்ள சிக்கல் என்ற ஊருக்கருகில் உள்ளது. இங்குள்ள லோகநாதபெருமாள் திருக்கோவில் 108 திவ்ய தேசங்களில் ஒன்றாகவும் பஞ்ச கிருஷ்ணஷேத்திரங்களில் ஒன்றாகவும் உள்ளது.
# திருக்கண்ணங்குடி

## பஞ்ச கிருஷ்ணஷேத்திரங்கள்

கபிஸ்தலம், திருக்கோவிலூர், திருக்கண்ணங்குடி,திருக்கண்ணபுரம், திருக்கண்ணமங்கை ஆகியவை பஞ்ச கிருஷ்ணஷேத்திரங்கள் என்று அழைக்கப்படுகின்றன.  
| கோவில் | அமைவிடம் |
| --- | --- |
| லோகநாதப் பெருமாள் கோவில் | திருக்கண்ணங்குடி |
| கஜேந்திரவரதர் கோவில் | கபிஸ்தலம் |
| நீலமேகபெருமாள் கோவில் | திருக்கண்ணபுரம் |
| பக்தவக்ஷலபெருமாள் கோவில் | திருக்கண்ணமங்கை |
| உலகளந்தபெருமாள் கோவில் | திருக்கோவிலூர் |
# வார்ப்புரு:தகவல்பெட்டி நிறுவனம்/doc

இந்த வார்ப்புருவை ஏதேனும் ஒரு நிறுவன கட்டுரையில் தகவல் பெட்டியாக பயன் படுத்தலாம்.
# வார்ப்புரு:தகவல்பெட்டி நிறுவனம்/doc

## பயன்பாடு

இந்த வார்ப்புருவை கட்டுரையில் பயன் படுத்த, கீழுள்ள வார்ப்புருவை நகலெடுத்து, பிறகு அந்த கட்டுரையில் இவ் வார்புருவை ஒட்டவும்.  
அனைத்து அளவுருக்களும் விருப்பமானவை - நீங்கள் என்னென்ன விவர குறிப்புகளை தரவு கட்டுரையில் அளித்து சேமிக்கிறீர்களோ, பின் அவை மட்டுமே கட்டுரை தகவல் பெட்டியில் காண்பிக்கப்படும் (ஏனையவை காண்பிக்கப்படாது)  
நீங்கள் பின்வரும் இரண்டையும் நீக்க வேண்டும் <code></code> characters that surround certain entries in order for the data you enter to appear in the published article.
# வார்ப்புரு:தகவல்பெட்டி நிறுவனம்/doc

## பயன்பாடு

#### பயன்பாடு

<pre>  
</pre>
# வார்ப்புரு:தகவல்பெட்டி நிறுவனம்/doc

## Accessibility note

Per WP:ACCESS, do not make any text entries smaller than the default font; doing so creates an accessibility problem for many readers with imperfect vision. Specifically, do not use or in the infobox.
# வார்ப்புரு:தகவல்பெட்டி நிறுவனம்/doc

## Parameters explained
# வார்ப்புரு:தகவல்பெட்டி நிறுவனம்/doc

## Instructions for the financial results parameters

The <code>revenue</code>, <code>operating_income</code>, <code>net_income</code>, <code>aum</code>, <code>assets</code> and <code>equity</code> are used to record a company's financial information.  
Wikilink the first occurrence of the currency unit. This is usually in the parameter.  
Each parameter entry should include three elements: an indicator icon, the results of the most recent fiscal year and the results of the previous fiscal year.  
: Example: <code></code>